பனைக்குளத்தின் வரலாறு கடந்த 200 ஆண்டுகளாக மட்டுமே அறியப்படுகிறது. அதற்கு முன்பாக பதியப்பட்ட வரலாறுக்கு சான்றுகளில்லை. வயதானவர்களிடமிருந்து சேகரிக்கப்பட்ட வாய்வழி தகவல்களிலிருந்தும், முதல் குடியேறியவர்களின் குடும்பத்திலிருந்த ஒரு சந்ததியினரால் எழுதப்பட்ட உயில் ஆவணத்தின் உதவியிலிருந்தும், தமிழ் பேசும் ‏இஸ்லாமியர்கள் ராமநாதபுரத்தின் அருகிலுள்ள பகுதிகளிலிருந்து குடிபெயர்ந்தனர் என்பது அறியப்படுகிறது. அந்த மக்கள் அங்கிருந்து குளம் மற்றும் நிறைய பனை மரங்களைக் கொண்ட ஒரு இடத்திற்கு ‏இடம் பெயர்ந்து, அதற்கு அவர்கள் பனை (பனை மரம் என்று பொருள்) குளம் (குளம் என்று பொருள்) என்று பெயரிட்டனர். இந்த குளம் (இப்போது புகலூரணி என்று அழைக்கப்படுகிறது) மக்களுக்கும் அவர்களின் கால்நடைகளுக்கும் நீர் ஆதாரமாக இருந்தது.தொடர்ந்து அருகிலுள்ள கிராமத்தினரும் அங்கு குடியேறினர். குடியேறிய மக்கள் அனைவரும் மெதுவாக கிராமத்தின் உள் பகுதிகளை நோக்கி நகர்ந்தும், பிரார்த்தனை செய்வதற்காக ஒரு பள்ளிவாசலையும் (இப்போது ஜும்மா பள்ளிவாசல்) நிறுவினர்.
குடியேறியவர்களில் சிலர் துணிகளை கைத்தறி நெசவு செய்து, அதிலிருந்து வியாபாரத்தை மேற்கொண்டனர். சிறிது காலத்திற்க்கு பிறகு, ஜும்மா பள்ளிவாசல் இயற்கை கற்களைப் பயன்படுத்தி கட்டப்பட்டது. இது மிகவும் அரிதான, அழகான கட்டடக்கலையாக உள்ளது. பத்தொன்பதாம் நூற்றாண்டின் போது, ​​மலாயாவின் (இப்போது என்று அழைக்கப்படுகிறது) வேலை வாய்ப்புகள் பனைக்குளம் மக்களை ஈர்த்தன, அவர்களில் பலர் பணம் சம்பாதிக்க மலாயா சென்றனர். அவர்கள் பெரும்பாலும் பினாங்கு நகரில் பண பரிமாற்றம் மற்றும் உணவகங்கள் போன்ற தொழில்களில் ஈடுபட்டு, அங்கே குடியேறினர்.

வரலாறு
2011 ஆண்டின் தேர்தல் முடிவுகள்
குறிப்பிடத்தக்க இடங்கள்
உணவு